Timbroù Yemen an Norzh

Rouantelezh ar Yemen 

Eus ar bloaz 1873 betek ar bloaz 1918 e oa Yemen an Norzh dindan dalc’h an Impalaeriezh Otoman. Dre ma tiskaras hemañ e fin ar Brezel-Bed Kentañ e voe savet Rouantelezh mutawakkilit ar Yemen ((المملكة المتوكلية اليمنية pe ‘’al-Mamlakah al-Mutawakkilīyah al-Yamanīyah’’ en arabeg) gant Yahya Mohammed Hamid ed-Din a yeas da imam-roue ar vro.

Pa yeas kuit ar Saozon eus [[Aden]) e voe unvanet an drevadenn-mañ gant Kevredad Arabia ar Su ha savet ur vro dizalc’h e 1967 a voe anvet Republik Demokratel ha Poblel Yemen pe Yemen ar Su evit merkañ an diforc’h gant ar stad amezek.

E Yemen anNorzh, timbroù gant an alc’hwez YEMEN a voe embannet eus ar bloaz 1929 da 1962, an darn vrasañ eus ar re gentañ o tiskouez lizherennoù arabek, gant un alc’hwez e galleg a-wechoù (Postes du Royaume de Yemen), o vezañ e oa houmañ yezh ofisiel Unvaniezh Postoù ar Bed.

E 1959 ha 1960 e voe lidet gant meur a zimbr emglev ar broioù arab er rannvro : deiz-ha-bloaz ar Republik Arab Unanet (a oa aet Norzh Yemen enni, asambles gant Egipt ha Siria), Unvaniezh ar pellgehentiñ Arab, digoradur sez Kevre ar Stadoù Arab e Kaero.

Melestradurezh Postoù Yemen a lakaas war-wel pinvidigezh glad ar Yemen e 1963 en ur embann timbroù diwar-benn savadurioù ar vro.

Goude marv Ahmad bin Yahya (mab ar roue kentañ) e pignas e vab Muhammad al-Badr war an tron e 1962. 

D'ar 27 a viz Kerzu 1962 e voe diskaret ar rouantelezh gant diskibien Naser ha disklêriet Republik arab Yemen.

Gant an taol-stad-se e tarzhas ur brezel diabarzh etre broadelourien arab skoazellet gant ar Republik Arab Unanet (Ejipt ha Siria a-vremañ) hag ar roueelourien, skoazellet gant Arabia Saoudat ha Jordania.

 Brezel diabarzh 
Etre 1962 ha 1970 e oa div velestradurezh post o vont endro war div lodenn ar vro : ar roueelourien a embanne timbroù gant an enskrivadur Mutawakelite Kingdom of Yemen tra ma veze embannet gant o enebourien timbroù warno an enskrivadur Yemen Republik Arab (pe YAR).


Gant an tuad roueelour e voe embannet e 1962 timbroù dreistmoullet gant FREE YEMEN FIGHTS FOR GOD, IMAM, COUNTRY (e saozneg hag en arabeg).

Da c'houde e oa banniel Yemen (ur c'hleze ha stered war un dremmwel ruz) pe poltred ar roue-imam Al-Badr er c'horn war an darn vrasañ eus an timbroù

Adalek 1966 e heulias an embann timbroù ul lojik kenwerzhel dre zibab temoù etrebroadel : livadurioù arzourien europat, ar C'hoarioù Olimpek, ar programm egor amerikan, Napoleon, h.a. Douetañs zo e vije bet implijet an timbroù-se er vro e gwirionez

Paouez a reas produiñ timbroù gant ar roueelourien e 1970, gant ma oa aet ar maout gant ar republikaned.


 Republik arab Yemen  
An timbroù kentañ a zo ivez timbroù kozh dreistmoullet en arabeg hag e saozneg : Y.A.R. 27.9.1962

Eus 1965 da 1972 e voe kopiet produiñ timbroù Republik arab Yemen diouzh hini ar roueelourien gant un dibab danvezioù e-maez ar sevenadur lec'hel : Prezidant Kennedy, arzoù-kaer Japan, C'hoarioù Olimpek, ar program Apollo....

 Unvaniezh div lodenn Yemen 

E miz Mae 1988 e voe adkroget gant an emglevioù evit adunvaniñ ar vro. Disklêriet e voe Republik Yemen d'an 22 a viz Mae 1990. 
Eus ar 21 a viz Mae d'ar 7 a viz Gouere 1994 e klaskas Su Yemen en em zisrannañ diouzh ar Stad nevez, ha klasket diazezañ Republik Demokratel Yemen hep dont a-benn. Dont en-dro dindan beli gouarnamant Sana'a da vat.

 Pennadoù kar 

Timbroù Yemen ar Su
Timbroù Yemen

Yemen an Norzh, Timbroù
Yemen an Norzh